སྤྱང་ཀི་དེ་ཉིན་གང་པོར་ནགས་ཚལ་དུ་ཡར་མྱུལ་མར་མྱུལ་བྱས་པས་ཕོ་བ་ལྟོགས་ཡོད།ཁོས་བསམ་པར་གལ་ཏེ་སྐབས་འདི་ལ་ཤ་ཤེད་རྒྱས་པའི་རི་བོང་ཞིག་ཟ་རྒྱུ་ཡོད་ན་ཅི་མ་རུང་སྙམ།ཁོས་དེ་ལྟར་བསམ་བཞིན་འགྲམ་ཆུ་ལྡིང་བའི་མོད་ལ།གློ་བུར་དུ་མདུན་ཕྱོགས་ན་རི་བོང་མང་པོ་མཉམ་དུ་འཚོགས་ནས་འུར་ཟིང་སྒྲོག་བཞིན་ཁ་ནས་ཀྱང་སྤྱང་ཀི་ཞེས་འབོད་པ་ཐོས་པས།ཁོ་རྐང་འཇབ་ལག་འཇབ་ཀྱིས་རི་བོང་དེ་ཚོའི་གམ་དུ་བཅར།རི་བོང་རྣམས་དགོད་ཀྱིན་རི་བོང་སྙིང་མེད་སྡར་མ་དེའི་འུད་ཤོབ་ལ་ཉན་ནས་བསྡད་ཡོད་ལ་སུས་ཀྱང་སྤྱང་ཀི་དེ་གམ་དུ་བཅར་བ་མ་ཚོར།